《澡兰香 葵丑淮南重午用吴梦窗韵》
清代·厉鹗

荷声碧槛，蒜影纹帘，诗在枕根梦觉。钗边缀虎，扇底弹蝇，输与彩舟佳约。

记琵琶、初见湾头，才舒新眉半萼。立尽梅阴，晚雨犹鸣青蒻。

赢得星星短鬓，羞照江心，一规铜魄。凉生楚簟，怨人宫砂，多少玉窗罗幕。

想南湖、十顷菱波，閒了微吟浅酌。还认取、天际归帆，飞凫阑角。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。